ปัจจัยความเสี่ยง

ความเสี่ยงในการประกอบธุรกิจ

-   กรณีบริษัทพึ่งพาลูกค้าหรือผู้จัดจำหน่ายรายใหญ่หรือน้อยราย

บริษัทประกอบธุรกิจในลักษณะผลิตสินค้าตามคำสั่งของลูกค้า
ปัจจุบันบริษัทปรับแผนการตลาดโดยรับงานเหมาทั้งโครงการ (Turn Key Project) มากขึ้น
ซึ่งลูกค้าส่วนใหญ่เป็นของภาครัฐบาล ทำให้บริษัทสามารถขยายงานได้กว้างขวางมากขึ้น
ยอดขายเปรียบเทียบเฉพาะขายในประเทศ สัดส่วนของภาคเอกชน : ภาครัฐบาล = 72 : 28
ทั้งนี้ ณ ปลายปี 2543 บริษัท มีงานโครงการที่รับดำเนินการและยังไม่ส่งมอบงานอีก 320 ล้านบาท
คิดเป็น สัดส่วนทั้งสิ้น 55% ของงานทั้งหมดที่ยังไม่ส่งมอบ
เนื่องจากงานโครงการดังกล่าวเป็นของเป็นภาครัฐบาลหรือหน่วยงานเกี่ยวกับภาครัฐที่มีแหล่งที่มาหรือ
การชำระเงินที่แน่นอน จึงไม่น่าจะมีความเสี่ยงจากการได้รับชำระเงิน อย่างไรก็ตาม
ส่วนใหญ่เป็นโครงการระยะยาว มากกว่า 6 เดือน ความเสี่ยงจากการปรับราคาสินค้า
อันสืบเนื่องจากราคาน้ำมัน และ สาธารณูปโภคต่าง ๆ สูงขึ้น
อาจกระทบต้นทุนงานโครงการดังกล่าวให้สูงมากขึ้น ซึ่งจะมีผลให้กำไรที่คาดหวังไว้
ไม่เป็นไปตามเป้าหมาย

1.  ความเสี่ยงเกี่ยวกับการผลิต

-   กรณีวัตถุดิบสำคัญมีราคาผันแปรไปตามราคาซื้อขายของตลาดโลก

บริษัท ต้องสั่งแผ่นเหล็ก สแตนเลสทั้งชนิดแผ่น และ ท่อ
โดยสั่งซื้อทั้งทางตรงและทางอ้อมจากต่างประเทศ
ซึ่งจะมีราคาผันแปรไปตามความต้องการและราคาซื้อขายของตลาดโลก
ในขณะที่บริษัทอาจจะไม่สามารถผลักภาระต้นทุนที่สูงขึ้นไปยังลูกค้า ดังนั้น
บริษัทจึงอาจได้รับผลกระทบจากความผันผวนของราคาสินค้าดังกล่าว

อย่างไรก็ดี บริษัท ได้ดำเนินการป้องกันความเสี่ยง
โดยมีนโยบายจะทำการซื้อขายล่วงหน้าไว้เป็นระยะเวลาประมาณ 4 – 6 เดือน
ในปริมาณตามความต้องการ ซึ่งการทำสัญญาดังกล่าว
สามารถช่วยให้บริษัทสามารถบริหารต้นทุนมิให้มีความผันผวนมากนัก
และได้ประสานงานระหว่างฝ่ายผลิต และฝ่ายขาย เพื่อประโยชน์ในการวางแผนด้านรายได้ต่อไป

-   กรณีต้นทุนการผลิตของบริษัทสูงกว่าคู่แข่ง / เครื่องจักรล้าสมัย

บริษัท ผลิตเครื่องจักรและอุปกรณ์เครื่องทำน้ำแข็ง, อุปกรณ์ทำความเย็น และถังสแตนเลส
เป็นระยะเวลามากกว่า 30 ปี
ซึ่งเครื่องจักรที่ใช้ในการผลิตส่วนใหญ่ติดตั้งมานานและเป็นเครื่องจักรประเภทที่ต้องใช้แรงงานคนในการควบคุม(Semi
– automatic) นอกจากนั้น เครื่องจักรบางเครื่องเก่าและชำรุดมาก บริษัทฯ
ต้องจ้างบุคคลภายนอกทำ ซึ่งมีค่าจ้างสูงและไม่สามารถควบคุมระยะเวลาการรับของได้แน่นอน
ปัจจัยเหล่านี้ทำให้ต้องใช้เวลาในการผลิตและต้องเพิ่มความรัดกุมในการตรวจคุณภาพ
รวมถึงการส่งมอบงานให้ทันตามกำหนดคลาดเคลื่อน
ซึ่งส่งผลให้ต้นทุนสูงขึ้นและเสื่อมเสียชื่อเสียงในการส่งมอบงาน

อย่างไรก็ดี บริษัท มีแผนการปรับเปลี่ยนเครื่องจักรที่จำเป็น
ซึ่งคาดว่าการปรับปรุงเครื่องจักรดังกล่าว
จะทำให้ระยะเวลาในการทำงานประเภทดังกล่าวลดต่ำลงประมาณร้อยละ 20
และช่วยเพิ่มประสิทธิภาพการผลิตรวมถึงสามารถกำหนดแผนการส่งมอบสินค้าได้ตามระยะเวลา

2.  ความเสี่ยงด้านการบริหาร การจัดการ

-   กรณีบริษัท รับงานโครงการ (Turn Key Project)

งานโครงการที่บริษัทรับในลักษณะเหมาเป็นงานโครงการ ตั้งแต่ ออกแบบ ก่อสร้าง ผลิต

และจัดหาอุปกรณ์ งานในส่วนที่เกี่ยวกับงานก่อสร้าง เป็นงานขั้นแรกที่จะต้องทำงานให้ทันตามกำหนด
งานที่มีคุณภาพและเป็นไปตามมาตรฐานที่กำหนดจะเป็นส่วนสำคัญทำให้บริษัท
สามารถส่งมอบงานได้ตามงวดซึ่งความเสี่ยงจะเกิดขึ้นถ้ามีการคัดเลือกผู้รับเหมาะหรือผู้ดูแลงานไม่
เหมาะสม

บริษัทมีประสพการณ์ในการรับงานโครงการ ทั้งในกรุงเทพ และต่างจังหวัด ทำให้
บริษัทสามารถคัดเลือกผู้รับเหมาที่ดี และรับผิดชอบงาน รวมถึงบริษัท
มีทีมงานด้านวิศวกรโยธาและก่อสร้าง
ทำให้สามารถติดตามการดำเนินงานและควบคุมได้อย่างใกล้ชิด ซึ่งทำให้งานโครงการต่าง ๆ
ดำเนินไปด้วยความราบรื่น หรือสามารถแก้ไขปัญหาต่าง ๆ ให้ลุล่วงไปด้วยดี

3.  ความเสี่ยงด้านการเงิน

-   กรณีความเสี่ยงจากอัตราแลกเปลี่ยน

บริษัทนำเข้าวัตถุดิบจากต่างประเทศเพื่อใช้ในการผลิตประมาณ 11% จากยอดซื้อทั้งหมด
ในขณะที่บริษัทมียอดขายส่งออกประมาณ 11.3% ซึ่งจะเห็นว่า บริษัท
จะไม่มีความเสี่ยงจากอัตราแลกเปลี่ยน อย่างไรก็ตาม
บริษัทจะคุ้มครองความเสี่ยงด้านอัตราแลกเปลี่ยนโดยการซื้อ Forward Cover
ในกรณีที่มีการสั่งซื้อสินค้านำเข้าเป็นจำนวนมาก ขณะเดียวกัน
ยอดขายสินค้าส่งออกและได้รับเงินเป็นเงินเหรียญสหรัฐ บริษัทได้เปิดบัญชีเงินตราต่างประเทศไว้
เพื่อใช้ชำระสินค้านำเข้า ซึ่งมาตรการดังกล่าว
ช่วยลดความเสี่ยงจากอัตราแลกเปลี่ยนได้ในระดับหนึ่ง

-   กรณีบริษัทผิดการชำระเงินกู้ยืม และ ทำสัญญาปรับโครงสร้างหนี้

จากภาวะวิกฤตเศรษฐกิจในช่วงที่ผ่านมา ส่งผลให้เกิดภาวะเงินตึง
สินเชื่อที่เคยหมุนเวียนอยู่ในระบบถูกระงับ หรือ ชลอออกไป
ส่งผลให้ลูกค้าเลื่อนระยะเวลาการชำระเงิน ในขณะที่ Supplier เร่งการชำระค่าสินค้าให้เร็วขึ้น
ส่งผลให้บริษัทขาดเงินทุนหมุนเวียนและเจรจาและเซ็นสัญญาปรับโครงสร้างหนี้ทางการเงินกับสถาบันการเงินทุกแห่งเมื่อวันที่
6 กรกฎาคม 2543 ยอดเงินต้นรวมดอกเบี้ยค้างชำระเป็นเงิน 538 ล้านบาท โดยบริษัท
ขอขยายระยะเวลาการชำระหนี้จากเดิมเฉลี่ย 3 ปี ออกไปอีก 8 - 9 ปี
เพื่อให้เหมาะสมกับความสามารถในการชำระหนี้ของบริษัท ซึ่งบริษัท
ได้รับความร่วมมือที่ดีจากสถาบันการเงินทุกแห่งอันส่งผลให้บริษัทสามารถดำเนินธุรกิจต่อไปได้ด้วยความราบรื่น

4.  ความเสี่ยงเกี่ยวกับการเสนอขายหลักทรัพย์

-   กรณีเงื่อนไขในการจ่ายเงินปันผล

ตามสัญญาการปรับโครงสร้างหนี้กับเจ้าหนี้สถาบันการเงินต่าง ๆ
ตราบใดที่บริษัทยังมิได้ชำระหนี้ตามสัญญาให้แก่เจ้าหนี้ครบถ้วน บริษัท จะไม่จำหน่ายจ่ายโอน ให้เช่า
โอนสิทธิเรียกร้องทรัพย์สินหรือสิทธิเรียกร้องใด ๆ
ไม่ว่าทั้งหมดหรือแต่เพียงบางส่วนของทรัพย์สินของบริษัท รวมถึง
การประกาศจ่ายเงินปันผลหรือเงินตอบแทนอื่นใดให้แก่ผู้ถือหุ้น
บริษัทจะต้องได้รับความเห็นชอบจากเจ้าหนี้ รวมถึงบริษัท จะต้องดำรงอัตราส่วนระหว่างหนี้สินต่อทุน
ดังต่อไปนี้ 2545 อัตราไม่เกิน 4.0 : 1

2546. “ 3.0 : 1

2547. “ 2.5 : 1

2548. “ 1.8 : 1

  2549 เป็นต้นไป “ 1.5 : 1

จากผลการดำเนินงานที่ดีขึ้น และอัตราดอกเบี้ยที่ลดลง บริษัท
คาดว่าจะสามารถดำรงอัตราส่วนระหว่างหนี้สินต่อทุนตามแผนได้
รวมถึงจะสามารถพิจารณาจ่ายเงินปันผลได้ในโอกาสต่อไป